แม่ผมป่วยเป็นมะเร็งท่อน้ำดีตอนนี้ได้ผ่าตัดออกไปแล้วรวมถึงผ่าตัดตัดบางส่วนออกเเละถุงน้ำดีด้วยแพทย์เจ้าของไข้บอกว่าตัวมะเร็งยังไม่แพร่กระจายไปที่ไหนและเเพทย์บอกว่าจะต้องรักษาติดตามอาการต่อเนื่องและแม่ผมยังเเข็งเเรงอยู่ก่อนหน้านี้ก็ไม่มีอาการอะไรอยากทราบว่าทำไมถึงเป็นได้และอยากทราบว่าโรคนี้สามารถหายได้ไหมครับ
สวัสดีค่ะ มะเร็งท่อน้ำดีคือมะเร็งที่เซลล์เยื่อบุผิวของท่อน้ำดี มะเร็งท่อน้ำดีสามารถแบ่งออกได้เป็น 2 ชนิด ขึ้นอยู่กับว่าเริ่มเป็นที่บริเวณใด ได้แก่ มะเร็งท่อน้ำดีในตับหรือนอกท่อตับ ซึ่งอาจจะปัจจัยการเกิดและการผ่าตัดรักษาที่ต่างกันได้เล็กน้อยสาเหตุมีได้หลายอย่างค่ะเช่นนิ่วในท่อน้ำดี โรคท่อน้ำดีโป่งพอง การติดเชื้อพยาธิใบไม้ตับ ความผิดปกติบริเวณท่อน้ำดีและท่อตับอ่อนเชื่อมต่อกัน โรคตับแข็ง หรืออาจเป็นมะเร็งที่ตัวท่อน้ำดีขึ้นมาเอง ไม่ได้มีโรคอะไรนำมาก่อนก็ได้แนะนำติดตามการรักษาอย่างต่อเนื่อง ไม่ต้องกังวลมากจนเกินไป กำลังใจเป็นสิ่งสำคัญ ถึงแม้ว่าตัวโรคจะรักษาให้หายขาดไม่ได้ แต่ในปัจจุบันมีการผ่าตัดและยาเคมีบำบัดที่ค่อนข้างดีที่จะช่วยบรรเทาและชะลอโรคไว้ได้ แนะนำสอบถามกับแพทย์ที่ดูแลโดยตรงนะคะ